cyanic-selkie/wikianc huggingface dataset:
एडमंड हिलेरी
फतह का जश्न
एक महानायक होते हुए भी वे जीवनभर बहेहद सादगी से रहे। अपने जीवन को नेपाली शेरपाओं को समर्पित करने वाले हिलेरी ने नेपाल में 63 विद्यालयों के अतिरिक्त अनेक अस्पतालों, पुलों व हवाई पट्टी का भी निर्माण किया। उनके हिमालय ट्रस्ट ने नेपाल के लिए प्रति वर्ष ढाई लाख अमरीकन डॉलर जुटाए और हिलेरी ने निजी तौर पर नेपाल अभियान में मदद दी।
'सर' हिलेरी पर्यावरण को पहुँच रहे नुकसान के प्रति बेहद चिंतित रहते थे। उन्हें कुछ पर्वतारोहियों के इस दिशा में उदासीन रवैये से भी तकलीफ पहुँचती थी। उन्होंने न्यूजीलैंड के मार्क इंगलिस और विभिन्न समूहों के 40 सदस्यों की इसलिए आलोचना की उन्होंने मई 2006 में ब्रिटेन के पर्वतारोही डेविड शाफ को मरने के लिए छोड़ दिया था।
म्यूरा के पहले जापान के ही तोमीयासु इसिकावा इस चोटी पर पहुँचने वाले 65 वर्षीय सबसे बुजुर्ग पर्वतारोही बने थे। म्यूरा ने उनके रिकॉर्ड को उम्र के मामले में तोड़ दिया है। म्यूरा के साथ उनके पुत्र और शेरपा गाइडों की एक टीम थी। आज तक लगभग 1200 लोग इस चोटी पर पहुँच चुके हैं। इस चोटी पर चढ़ने के क्रम में 175 लोगों की मौत भी हो चुकी है।
हसनपुर खुर्द, चंदौसी (मुरादाबाद)
भारत की जनगणना अनुसार यह गाँव, तहसील चंदौसी, जिला मुरादाबाद, उत्तर प्रदेश में स्थित है।
एडमंड हिलेरी
फतह का जश्न
आप्पा शेर्पा एक नेपाली शेर्पा हैं जो अब तक एवरेस्ट पर सबसे अधिक बार चढ़ चुके हैं। वे कुल १६ बार एवरेस्ट पर जा चुके हैं - अप्रैल 2007 में उन्होने १७वीं बार चढ़ाई आरंभ की। शेर्पा नेपाल के हिमाली क्षेत्रों तथा उसके आसपास के इलाकों में रहने वाले लोगों को कहते हैं। तिब्बती भाषा में शर का अर्थ होता है पूरब तथा पा प्रत्यय लोग के अर्थ को व्यक्त करता है; अतः शेर्पा का शाब्दिक अर्थ होता है पूरब के लोग। ये लोग पिछले ५०० वर्षों में पूर्वी तिब्बत से आकर नेपाल के इन इलाकों में बस गए। शेरपा स्त्रियों को शेर्पानी कहते हैं। पर्वतारोहण में सिद्धहस्त होने की इनकी प्रतिभा के कारण नेपाल में पर्वतारोहियों के गाईड तथा सामान ढोने के कार्यों में इन शेर्पाओं की सेवा ली जाती है। इस कारण, आजकल नेपाली पर्वतारोही गाईड को सामान्य रूप से शेरपा कहा जाता है भले ही वो शेरपा समुदाय के हों या ना हों। इन लोगों की भाषा शेर्पा भाषा है तथा ये लोग बौद्ध धर्म मानते हैं।
हसनपुर खुर्द, चंदौसी (मुरादाबाद)
सम्बंधित जनगणना कोड: राज्य कोड :09 जिला कोड :135 तहसील कोड : 00722
एडमंड हिलेरी
विवादों के घेरे में
ब्रिटेन के पर्वतारोहण के एक विशेषज्ञ ने दावा किया है कि माउंट एवरेस्ट की चोटी पर सबसे पहले 'सर' एडमंड हिलेरी नहीं पहुँचे थे। बल्कि उनसे तीन दशक पहले ही एक ब्रिटिश पर्वतारोही जार्ज मालौरी ने यह उपलब्धि हासिल कर ली थी।
ग्राहम होयलैंड ने बचपन में सुनी कहानी पर तीन दशक तक शोध किया। कहानी के अनुसार मालौरी ने सबसे पहले एवरेस्ट के लिए तीन पर्वतारोहण अभियानों में भाग लिया। माना जाता था कि वह शिखर तक पहुँचने से चूक गए थे। जबकि वास्तविकता यह है कि वे एवरेस्ट पर पहुँचने में सफल हो गए थे और उनका निधन चोटी से वापस लौटते समय हुआ था। मालौरी और उनके सह पर्वतारोही एंड्रयू इर्विन 1924 में दुनिया की सबसे ऊंची चोटी पर पहुँचने के अपने प्रयास के अंतिम चरण में उत्तर-पूर्व की पहाडि़यों में कहीं लापता हो गए थे। आखिरी बार दोनों पर्वतारोहियों को शिखर से आठ सौ फुट नीचे देखा गया था। मालौरी का शव 75 साल तक खोजा नहीं जा सका था। 12 साल की उम्र में होयलैंड को उनके चचेरे भाई होवार्ड समरवेल ने यह कहानी सुनाई थी। दरअसल, एक पर्वतारोही और मिशनरी डाक्टर होवार्ड उन आखिरी लोगों में एक थे जिन्होंने दोनों पर्वतारोहियों के देखा था। एवरेस्ट की आठ बार चढ़ाई कर चुके होयलैंड ने दशकों के शोध के बाद कहा है कि 1953 में एवरेस्ट पर पहुँचने वाले न्यूजीलैंड के 'सर' एडमंड हिलेरी वहां पहुँचने वाले पहले व्यक्ति नहीं थे
जीवन समापन
न्यूजीलैंड, जनवरी 13, 2008: 'सर' हिलेरी का अंतिम संस्कार पूरे राजकीय सम्मान के साथ ऑकलैंड के सेंट मैरिस चर्च में मंगलवार, 15 जनवरी को सम्पन्न होगा। 'सर' हिलेरी का पार्थिव शरीर जनता के अंतिम दर्शन हेतु होली ट्रीनिटी कैथड्रल में रखा गया है। 'सर' हिलेरी के घर पर शोक संदेशों व फूलों का अंबार लगा हुआ है। इसके अतिरिक्त जहाँ कहीं भी लोग 'सर' हिलेरी की मूर्ति देखते हैं वहीं पर श्रध्दा सुमन अर्पित कर अपनी श्रद्धांजलि दे रहे हैं।
प्रधानमंत्री हेलन क्लॉर्क ने आज सर हिलेरी की विधवा लेडी हिलेरी के साथ उनके निवास पर दो घंटे बिताए। बाद में प्रधानमंत्री ने मीडिया को संबोधित किया, “मेरे विचार से हिलेरी परिवार सर हिलेरी के प्रति जनता के स्नेह से पूर्णतया अभिभूत है। उन्हें हमेशा यह आभास था कि सर हिलेरी महान हस्ती हैं किंतु जब आप मीडिया में उनकी असाधारण कवरेज देखते हैं तो पता चलता है कि वह अति-विशेष किवी थे।
लेडी हिलेरी से हुई दो घंटे की भेंट में प्रधानमंत्री ने परिवार को सांत्वना देने के अतिरिक्त उनकी राजकीय अंत्येष्टि के प्रारूप पर भी चर्चा की। “हमें लेडी हिलेरी और हिलेरी परिवार की भावनाओं का सम्मान करते हुए विशेष राजकीय अंत्येष्टि के प्रारूप पर काम करना है।“ प्रधानमंत्री क्लॉर्क ने बताया।
न्यूज़ीलैंड में पिछले बीस सालों में यह केवल तीसरी राजकीय अंत्येष्टि (स्टेट फ्यूनल) होगी, इससे पूर्व भूतपूर्व गवर्नर जनरल 'सर' डेविड बेट्टी की 2001 में राजकीय अंत्येष्टि हुई थी। राजकीय अंत्येष्टि का सम्मान केवल उन गवर्नर जनरल और प्रधानमंत्रियों जिनकी मृत्यु उनके कार्यकाल के दौरान हो जाए को मिलता है अन्यथा ऐसा राजकीय सम्मान अन्य लोगों के लिए असामान्य है। 'सर' हिलेरी का राजकीय सम्मान नियमावली का उलंघन न होकर उनके विलक्षण व्यक्तित्व को मुखर करता है।
जीवन-एक नज़र में
जन्म : 19 जुलाई 1919 मृत्यु : 11 जनवरी 2008 1980 : भारत में न्यूजीलैंड के राजदूत रहे। 1958 : राष्ट्रकुल के एक दल के साथ दक्षिणी ध्रुव गए। 1985 : उत्तरी ध्रुव पर पहुँचे थे। 29 मई 1953 : माउंट एवरेस्ट पर चढ़ने वाले विश्व के पहले पर्वतारोही बने 1977 : ‘गंगासागर से गोमुख’ जेट नौका अभियान
बाहरी कड़ियाँ
एवरेस्ट फतह करने वाले सर' एडमंड हिलेरी  जब  दो बार असफल हो गये और उन्हे वापस आना पड़ा  तो वे अपने सामने खड़े  विशाल पर्वत की चोटी को  चेलेंज किया कि *‘मैं फिर आऊंगा. तुम तब भी इतने ही ऊंचे रहोगे, क्योकि तुम तो पत्थर हो पर मेरा हौसला पहले से कुछ ज़्यादा ऊंचा हो जाएगा’, क्योकि मैं इन्सान हूँ* और फिर अपनी चुनौती को हर पल याद रख अपने सपनों को उडा़न और हौसला दिया एवं एवरेस्ट विजय पायी ,
लाल प्रताप सिंह
युवराज लाल प्रताप सिंह (१८३१-१८५८) कालाकांकर राजघराने से एक स्वतन्त्रता संग्राम सेनानी व क्रांतिकारी थे, जिन्होंने अंग्रेजी हुकूमत के विरोध में अवध की सेना का नेतृत्व करते हुए वर्ष १८५८ ईस्वी में चांदा में वीरगति को प्राप्त हुए थे। १९ फ़रवरी २००९ को भारतीय डाक विभाग ने लाल प्रताप सिंह पर एक डाक टिकट और प्रथम दिवस आवरण जारी किया।
१८५७ की क्रांति
वास्तव में 1857 के दौरान इलाहाबाद व आसपास के इलाको में भारी दमनराज चलाने के बाद दंभ से भरा जनरल नील जब सुल्तानपुर के रास्ते लखनऊ की ओर जा रहा था तो बेगम हजरत महल ने कालाकांकर नरेश तथा अमेठी के राजा लाल माधव को उसकी सेना को रोकने का संदेश भेजा। नील लखनऊ रेजीडेंसी को मुक्त कराने के इरादे से काफी बड़ी सैन्य तैयारी साथ जा रहा था।
इस अवसर पर कालाकांकर नरेश ने अपने सबसे प्रिय पुत्र युवराज लालप्रताप सिंह को चांदा की घेराबंदी कर अंग्रेजों से मुकाबला करने का जिम्मा सौंपा। युवराज अपने साथ सैनिको और बड़ी संख्या में अपने समर्थक दिलेर किसानो के साथ अक्टूबर १८५७ के आखिर में मोरचे पर पहुंच गए। बागियों ने चांदा तथा अमेठी में अंग्रेजों के खिलाफ जोरदार मोरचा लिया। चांदा फतह करने के इरादे से अंग्रेज भारी तामझाम और सैन्य तैयारी के साथ निकले थे। पर पर चांदा की लड़ाई उनके लिए वाटरलू जैसी होती दिखी। अंग्रेजों के छक्के छूट गए और उनको बुरी तरह पराजित होना पड़ा। इस पराजय से अंग्रेज काफी घबरा गए। उधर बागियों ने विजय के बाद भी सतर्कता बरकरार रखी और चांदा को अपना मजबूत किला बनाए रखा। अंग्रेजों के खिलाफ जंग में चांदा का मोरचा अवध का ऐतिहासिक मोरचा माना जाता है।
लेकिन चांदा की लड़ाई में बागी नेताओं के पास विभिन्न श्रेणी की २३ तोपें भी थीं। इन सारी तैयारियों जायजा लेकर इस बार हमला अंग्रेजों ने सारे तरीको को अख्तियार करके किया। इस बार अंग्रेजों की कुटिल नीति और खुफिया तैयारियों के चलते बागियों की पराजय हुई। चांदा की लड़ाई में महान सपूत युवराज लाल प्रताप शहीद सिंह की शहीदत क्रान्तिकारियों की सबसे बड़ी क्षति थी। चांदा में उनकी शहादत की तिथि १९ फ़रवरी १८५८ माना जाता है। यही नहीं चांदा की ऐतिहासिक लड़ाई में युवराज लाल प्रताप सिंह के चाचा राजा माधव सिंह भी लड़ते -लडते मातृभूमि पर शहीद हो गए। उन्होने मात्र २६ साल की उम्र में ऐतिहासिक चांदा की लड़ाई में अपने प्राणों का बलिदान हंसते-हंसते दे दिया था।
लोकगीतों में लाल प्रताप
चांदा की लड़ाई आज भी लोक गाथाओं और लोक गीतों में जीवित है। कालाकांकर के युवराज की वीरता का बयान आज भी स्थानीय लोक गीतों में होता और ग्रामीण उनको याद करते हैं। उनकी वीरता का बखान लोक गीतों में कुछ इस तरह है-
'''काले कांकर का बिसेनवा चांदे गाड़े बा निसनवां '''
स्मारक
युवराज लाल प्रताप सिंह की याद में कालाकांकर में कीर्ति स्तंभ के तौर पर प्रताप द्वार बना हुआ है। लेकिन इतिहास की किताबों में उनकी वीरता के बारे में जानकारी नहीं मिलती है। पर उस समय की सरकारी रिपोर्टो में उनका प्रताप जरूर नजर आता है।
जारी डाक टिकट
एक लंबे समय तक गुमनामी के अंधेरे में रहे इस महान नायक की याद को स्थायी बनाने के लिए उनके शहादत तिथि यानि १९ फ़रवरी २००९ को भारतीय डाक विभाग ने एक विशेष स्मारक डाक टिकट और प्रथम दिवस आवरण जारी किया।
टकनार मय, कांडा तहसील
टकनार मय, कांडा तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
मुज़फ्फरजगर (तहसील), मुजफ्फरनगर
यह तहसील मुजफ्फरनगर जिला, उत्तर प्रदेश में स्थित है। 2011 में हुई भारत की जनगणना के अनुसार इस तहसील में 275 गांव हैं।
सरिय्या अब्द अल-रहमान इब्न औफ
सरिय्या अब्द अल-रहमान इब्न औफ रजि० इसे  दूमतुल_जन्दल का दूसरा अभियान (अंग्रेज़ी: Expedition of 'Abd al-Rahman ibn 'Awf के रूप में भी जाना जाता है, इस्लामिक कैलेंडर के 6AH के 8 वें (शाबान) महीने दिसंबर, 627AD में हुआ था। अब्द अल-रहमान इब्न औफ को बनू कल्ब जनजाति पर जीत हासिल करने और उन्हें इस्लाम अपनाने और मुसलमानों के पक्ष में लाने के लिए एक मिशन पर भेजा गया था, इस ऑपरेशन को सफलतापूर्वक अंजाम दिया गया था।
अभियान
मुहम्मद ने लोगों पर जीत हासिल करने के लिए अब्द अल-रहमान इब्न औफ को दुमातुल जंदल के प्रमुख के रूप में नियुक्त किया।
अब्द अल-रहमान ने 700 सहाबा के साथ एक अभियान पर दुमत अल-जंदल की स्थापना की, जो कि खैबर, फदक के मार्ग पर है । वह स्थान एक बड़ा व्यापारिक केंद्र था; निवासी मुख्य रूप से ईसाई थे और एक ईसाई राजा द्वारा शासित थे। इस्लामिक शासन का पालन करते हुए, दुमातुल जंदल पहुंचने पर, 'अब्द अल-रहमान ने तीन दिनों के अनुग्रह के भीतर जनजाति के लोगों को इस्लाम अपनाने के लिए बुलाया।
3 दिन की अवधि के दौरान, बनू कल्ब के एक ईसाई प्रमुख अल-असबाग ने पालन किया और उनके कई अनुयायियों ने भी इसका पालन किया। अन्य जनजातियों ने भी 'अब्द अल-रहमान' को श्रद्धांजलि (जज़िया) दी। नियमित रूप से जजिया कर देने की सहमति पर, उन्हें अपना ईसाई धर्म रखने की अनुमति दी गई।
मुहम्मद ने एक संदेशवाहक के माध्यम से समाचार प्राप्त किया, और फिर अब्द अल-रहमान इब्न औफ को ईसाई प्रमुख अल-असबग बिन अम्र कलबी की बेटी तमाज़ीर से शादी करने का निर्देश दिया। इसलिए 'अब्द अल-रहमान ने ईसाई राजा की बेटी तमाज़ीर बिन्त असबग से शादी की और इस महिला को अपने साथ मदीना ले आए।
इस्लाम के विद्वान सफिउर्रहमान मुबारकपुरी के अनुसार यह सरिय्या हज़रत अब्दुर्रहमान बिन औफ रज़ि० के नेतृत्व में शअबान सन्‌ 06 हि० में भेजा गया। अल्लाह क रसूल सल्लल्लाहु अलैहि व सल्लम न इन्हें अपने सामने बिठा कर खुद अपने मुबारक हाथ से पगड़ी बांधी और लड़ाई में सब से अच्छा तरीका अपनाने की वसीयत फरमाई और फुरमाया कि अगर वे लोग तुम्हारी बात मान ले तो लुम उन के बादशाह की लड़की से शादी कर लेना । हजरत अब्दुर्रहमान बिन औफ्‌ रजि० ने वहां पहुंच कर तीन दिन लगातार इस्लाम की दावत दी, - आखिरकार कौम ने इस्लाम कूबुल कर लिया। हजरत अब्दुर॑हमान बिन औफ रजि० ने तमाजुर बिन्ते अस्बग से शादी की। यही हजरत अब्दुरहमान के बेटे अबू सलमा की मां हैं। इस महिला के पिता अपनी कौम में सरदार और बादशाह थे।
सराया और ग़ज़वात
अरबी शब्द ग़ज़वा इस्लाम के पैग़ंबर के उन अभियानों को कहते हैं जिन मुहिम या लड़ाईयों में उन्होंने शरीक होकर नेतृत्व किया, इसका बहुवचन है गज़वात, जिन मुहिम में किसी सहाबा को ज़िम्मेदार बनाकर भेजा और स्वयं नेतृत्व करते रहे उन अभियानों को सरियाह(सरिय्या) या सिरया कहते हैं, इसका बहुवचन सराया है।
तुर्की वर्णमाला
तुर्की भाषा की आधुनिक वर्णमाला लैटिन वर्णमाला से व्युत्पन्न है। इसमें कुल 29 वर्ण हैं जिनमें से 7 वर्ण (Ç, Ğ, I, İ, Ö, Ş, तथा d Ü) मूल लैटिन वर्णों को परिवर्तित करके बनाए गये हैं। यह वर्णमाला आधुनिक तुर्की उच्चारण को काफी सीमा तक ठीक-ठीक निरूपित कर पाती है।
वर्णमाला
इन 29 वर्णों में से 8 स्वर हैं : (A, E, I (बिना डॉट की आई), İ, O, Ö, U, Ü); शेष 21 वर्ण व्यंजन हैं। q, w, और x तुर्की लिपि में प्रयोग नहीं होते।
उच्चारण
तुर्की लिपि अत्यन्त तर्कपूर्ण है तथा शब्दों का उच्चारण उनकी वर्तनी से पूरी तरह निर्धारित होता है।
सन्दर्भ
क्या होता है
सिद्धार्थ माल्या
सिद्धार्थ विजय "सिड" माल्या (जन्म 7 मई, 1987) एक भारतीय-अमेरिकी अभिनेता हैं जिन्हें मुख्य रूप से ब्रिटेन में पाला गया है। वे भारतीय वयवसायी विजय माल्या के बेटे हैं जो की उब ग्रुप के मालिक हैं और वे कंपनी के पूर्व अध्यक्ष विट्टल माल्या के पोटे हैं।
वे टीवी होस्ट और मॉडल रहे हैं जो की अभिनय में अपना करियर चला रहे हैं। उन्होंने एक फिल्म में भी काम किया है जिसका नाम ब्राह्मण नमन था। वे एक और फिल्म में काम करने वाले हैं जिसका नाम होमेकोमिंग हैं।
उन्होंने आईपीएल क्रिकेट टीम रॉयल चल्लेंगेर्स बंगलोरे के निर्देशक के तौर पर भी काम किया है जो की उनके पिता का है।
प्रारंभिक जीवन और शिक्षा
माल्या का जन्म लोस अन्गेलेस ,क्लैफोर्निया में एक भारतीय वयवसायी विजय माल्या और एयरलाइन होस्टेस समीरा माल्या के घर में हुआ था। उनके जन्म के कुछ ही दिनों बाद उनका परिवार इंग्लैंड चला गया जहा पर उनका मुख्य परवरिश हुई। परिवार कुछ वक़्त दुबई में भी रहा। १५ साल की उम्र में उन्होंने बोर्डिंग स्कूल में दाखिला ले लिया जिसका नाम पप्प्लेविच्क स्कूल इन अस्कोट था और बाद में वे वेलिंगटन कॉलेज ,बर्कशायर भी गेये | उसे बाद वे क्वीन मैरी यूनिवर्सिटी ऑफ़ लन्दन गेये जहा उन्होंने बुस्सिनेस मैनेजमेंट यानि पर्भंधन में स्नातक स्टार की डिग्री प्राप्त की।
कैरियर
यूनिवर्सिटी से स्नातक ख़त्म करने के बाद उन्होंने ड्रिंक जायंट दिअगेओ में सहायक ब्रांड पर्भंधक के तौर पर एक साल काम किया। यह सुरुआत से ही माना गया था की वे अपना परिवार का वयवसायी संभालेंगे |
2010 की शुरुआत में, वह निदेशक के रॉयल चैलेंजर्स बैंगलोर (RCB) आईपीएल क्रिकेट टीम के स्वामित्व में है, जो यूबी समूह (अपने पिता की कंपनी). जबकि वह था पर आरसीबी, वह निरीक्षण टीम के "हरे रंग की पहल है, जो" करने के लिए नेतृत्व RCB का दावा किया जा करने के लिए दुनिया का पहला कार्बन-तटस्थ टीम के खेल के माध्यम से प्रशंसक सगाई की है। 2012 में, वह शुरू की एक ऑनलाइन चैट शो में कहा जाता है की कोई सीमा नहींहै। को दिखाने क
बाद में उसी साल में वो थे हंट फॉर द किंगफ़िशर केलिन्डर गर्ल २०१३ में जज के रूप में आये। उन्होंने लक्मे फैशन वीक २०१२ के द्वारा रैंप मॉडलिंग में डेब्यू किया।.
माल्या ने क्यू द्वारा निर्देशित और स्टीव बर्रों द्वारा निर्मित फिल्म बी नमन के द्वारा फिल्म करियर में डेब्यू किया जिसमे उन्होंने रोंनी का किरदार निभाया जो क्रिकेट खेलता है ,जो आमिर है। ४ अगस्त २०१५ को यह बताया गया की माल्या एक डार्क कॉमेडी फिल्म जिसका नाम होमकमिंग है उसमे काम करंगे |
व्यक्तिगत जीवन
माल्य एक उत्साह में चलने वाले आदमी हैं  जिन्होंने दो मराठोंस में भाग लिया है।
ललिता सहरावत
ललिता सहरावत (जन्म: १४ जून १९९४) एक भारतीय महिला पहलवान हैं, इन्होने २०१४ में ग्लासगो कामनवेल्थ गेम्स में 53 किलोग्राम भार वर्ग कुश्ती में भारत की पहलवान ललिता सहरावत ने सिल्वर मेडल जीता।
२० वर्षीय ललिता सहरावत ने नौ साल की उम्र से ही कुश्ती में हाथ आजमाना शुरू कर दिया था। मूल रूप से हिसार जिले के गांव खरड़ अलिपुर की हिसार के जवाहर नगर में रहने वाली ललिता इससे पहले जूनियर एशियन चैम्पियनशिप में कांस्य पदक जीत चुकी हैं। इसके साथ-साथ ललिता ने जूनियर वर्ग में नैशनल और इंटरनैशनल लेवल पर दो दर्जन से अधिक पदक और कुश्ती दंगल अपने नाम किए हैं।
अम्ब, हिमाचल प्रदेश
अम्ब (Amb) भारत के हिमाचल प्रदेश राज्य के ऊना ज़िले में स्थित एक बस्ती है। इसका नाम अम्बा देवी पर पड़ा है, जो समीप ही चिंतपूर्णी में विराजमान हैं।
कृष्णप्पा गौतम
कैरियर
गौतम का पेशेवर कैरियर तब शुरू हुआ जब उन्हें बैंगलोर में अंडर-१५ जोनल टूर्नामेंट के लिए चुना गया जहां वह दूसरे सबसे ज्यादा विकेट लेने वाले गेंदबाज बनकर उभरे। उन्होंने बंगाल के खिलाफ नवंबर २०१२ में कर्नाटक के लिए अपना पहला रणजी ट्रॉफी मैच खेला, और दूसरी पारी में दो विकेट लिए।
रणजी ट्रॉफी 2016-17 सीज़न में, गौतम ने दिल्ली और असम के खिलाफ लगातार पांच-पांच विकेट लिए, जिसमें टीम को जीतने में मदद मिली। बाद के मैच में, उन्होंने १०८ रन देकर 7 विकेट लिए और अपना सर्वश्रेठ प्रदर्शन किया।
फरवरी २०१७ में, उन्हें मुंबई इंडियंस टीम ने २०१७ इंडियन प्रीमियर लीग के लिए २ करोड़ से खरीदा था। उन्होंने २५ फरवरी २०१७ को विजय हजारे ट्रॉफी 2017 में कर्नाटक के लिए अपने लिस्ट ए क्रिकेट की शुरुआत की। अक्टूबर २०१७ में, उन्होंने रणजी ट्रॉफी 2017-18 में असम के खिलाफ कर्नाटक के लिए बल्लेबाजी करते हुए अपना पहला प्रथम श्रेणी क्रिकेट का शतक बनाया।
रोगनिरोधन
रोगनिरोधन (Prophylaxis) का आशय है 'रोग से बचने के लिए उपाय करना'। रोगनिरोधी उपाय संक्रामक रोगों के प्रति सबसे अधिक सफल सिद्ध हुए हैं। संक्रामक रोग एक व्यक्ति से दूसरे व्यक्ति को होते हैं और सूक्ष्म जीवों से उत्पन्न होते हैं।
विधियाँ
रोगनिरोधन की दो प्रमुख विधियाँ हैं :
प्रतिरक्षा रोगनिरोधन
यदि हम किसी व्यक्ति के रुधिर में संदिग्ध रोगजनक के प्रतिरक्षियों (antibodies) की मात्रा किसी प्रकार बढ़ा दें, तो व्यक्ति की रोग-प्रतिरोध-क्षमता बढ़ जाती है। संभाव्य व्यक्तियों के शरीर में प्रतिरक्षियों का अनुमापनांक (titre) बढ़ाने की दो विधियाँ हैं :
सक्रिय प्रतिरक्षण
सक्रिय प्रतिरक्षण का दोष यह है कि प्रतिरक्षा के प्रेरण में अधिक समय लगता है और कभी कभी एक एक महीने के अंतर पर कई बार सुई लगानी पड़ती है। परंतु इसमें लाभ यह है कि यह प्रतिरक्षा दीर्घकालिक होती है। चेचक, डिपथीरिया, धनुस्तंभ, कुक्कुरखाँसी (whooping cough) और पोलियो (Poliomyelitis) आदि से बचाने के लिए शिशुओं को इस विधि से प्रतिरक्षित किया जाता है। इसके अभाव में वे किसी न किसी संक्रमण के शिकार हो सकते हैं। इसी प्रकार सैनिकों को धनुस्तंभ और गैस गैंग्रीन (gas gangrene) से, जिनसे वे युद्धक्षेत्र में अरक्षित रहते हैं, प्रतिरक्षित किया जाता है। जब भी कभी हैजा, या प्लेग जैसी महामारी फैलती है, तब जनसाधारण को प्रतिरक्षित कर दिया जाता है।
निष्क्रिय प्रतिरक्षण
जब तात्कालिक प्रतिरक्षण अपेक्षित हो, जैसे रोग के प्रभाव में आ चुके व्यक्तियों के तंत्र में, तब बने बनाए प्रतिरक्षी प्रविष्ट कराए जाते हैं। ये विभिन्न स्रोतों से प्राप्त किए जाते हैं :
(क) विशिष्ट चिकित्सीय सीरम (Specific Therapeutic Serum) - विशिष्ट रोग के प्रति सक्रिय रूप से प्रतिरक्षित घोड़े से यह सीरम प्राय: प्राप्त किया जाता है, यद्यपि अन्य पशुओं के सीरम भी काम में लाए जा सकते हैं। ऐसे सीरम से लाभ यह है कि उसमें प्रतिरक्षी अंश अधिक होता है। ऐसा सीरम किसी भी आवश्यक मात्रा में प्राप्त हो सकता है। इस सीरम के दोष यह है कि इसका प्रोटीन मानव शरीर के प्रोटीन से भिन्न होता है। अत: इन प्रोटीनों के प्रति ऐलर्जिक (allergic) मनुष्यों में सीरम प्रतिक्रियाएँ देता है। ऐसे सीरम के महत्वपूर्ण उदाहरण ऐंटीडिपथीरिया सीरम, ऐंटी टिटनस सीरम, ऐंटीगैसगैंग्रीन सीरम हैं।
(ख) अति प्रतिरक्षित सीरम (Hyperimmune serum) - इसमें और उपर्युक्त चिकित्सीय सीरम में अंतर यह है कि इसे मनुष्यों से प्राप्त किया जाता है, न कि अन्य पशुओं से। यह ऐसे मनुष्यों के रुधिर से बनाया जाता है जिनमें बार बार उपयुक्त प्रतिजन की सुई लगाकर असाधारण प्रतिरोध उत्पन्न किया गया है।
(ग) उपशमी सीरम (Convalescent serum) - यह मद्य: रोगयुक्त मनुष्य से प्राप्त किया जाता है। किसी विशिष्ट संक्रमण से मुक्त होने पर व्यक्ति में जो प्रतिरक्षी उत्पन्न होता है उसी के कारण उसमें प्रभावोत्पादक गुण होता है। पर्याप्त मात्रा में प्राप्त न होने के कारण इसकी उपयोगिता बहुत सीमित है।
(घ) गामा ग्लोब्यूलिन (Gamma Gobulin) - मानवी सीरम में पाए जानेवाले अधिकतर प्रतिरक्षी गामा ग्लोब्यूलिन अंश में सीमित होते हैं। जिन बच्चों में मसूरिका (measles) के संक्रमण की आशंका होती है उन्हें गामा ग्लोब्यूलिन की सुई द्वारा, प्रतिरक्षण प्रदान किया जा सकता है। पोलियो महामारी में रोगनिरोधी उपाय के रूप में भी गामा ग्लोब्यूलिन का उत्साहवर्धक योग पाया गया है। ग्लोब्यूलिन का प्रधान स्रोत, रेडक्रॉस रक्तदान कार्यक्रम के अंतर्गत व्यक्तियों द्वारा प्रदत्त रुधिर है। व्यापार का ग्लोब्यूलिन प्लेसेंटा (placenta) से प्राप्त होता है।
रसायन रोगनिरोधन
जब मनुष्य किसी संचारी रोग के क्षेत्र में कुछ समय रह चुका होता है, तब वह रोगनिरोधन के लिए कुछ प्रतिजैविकी (antibiotics) और रसायन चिकित्सीय ओषधियों का प्रयोग कभी कभी करता है। विशेष रूप से प्रतिजैविकी आमवातिक ज्वर (Rheumatic fever), मैनिंगोकोकल तानिकाशोथ (Meningococcal meningitis), मलेरिया और कुछ योनिरोगों, जैसे सुजाक (Gonorrhoea) तथा सिफ़लिस (Syphilis) में लाभप्रद होता है।
इन सबके बावजूद समुचित व्यक्तिगत और पर्यावरण की स्वच्छता के साथ पृथक्करण और संगरोधन (quarantine) ही सर्वोत्तम रोगनिरोधक उपाय हैं और ये किसी भी जनस्वास्थ्य कार्यक्रम के अनिवार्य तत्व हैं।
रोहित-द्वीपी बिल्ली
रोहित-द्वीपी बिल्ली (Rusty-spotted cat) भारत और श्रीलंका में मिलने वाली एक जंगली बिल्ली है, जो आकार में बिल्ली कुल की सबसे छोटी जातियों में से एक है। इसके नेपाल में अस्तित्व के भी कुछ चिन्ह मिले हैं लेकिन यह जाति आईयूसीएन लाल सूची में संकटासन्न सूचित करी गई है।
अल्पतमांक
किसी मापन यंत्र द्वारा जिस अधिकतम शुद्धता से मापन किया जा सकता है उसे उस यंत्र का अल्पतमांक (= अल्पतम + अंक ; लीस्ट काउन्ट) कहते हैं। उदाहरण के लिए, किसी मीटर पैमाने पर १-१ मिलीमीटर पर निशान बने हैं तो उसका अल्पतमांक १ मिलीमीटर है क्योंकि यह १ मिमी की शुद्धता से बेहतर मापन नहीं कर सकता। किसी दूरी को उपर्युक्त पैमाने द्वारा मापकर कोई कहता है कि वह दूरी 12.546 मीटर है तो ठीक है, किन्तु उसी पैमाने से अन्य दूरी को मापकर कोई कहे कि वह दूरी 2.3429 है तो यह मापन की दृष्टि से ठीक नहीं है क्योंकि 2.3429 से ऐसा आभास होता है कि यह दूरी किसी ऐसे पैमाने द्वारा मापी गयी है जो एक मीटर के दस-हजारवें भाग तक शुद्ध मापन कर सकता है। किन्तु इस दशा में ऐसा नहीं है।
अधिकांश मापन यन्त्रों में एक ही स्केल होता है, जिससे उसका अल्पतमांक सरलता से जाना जा सकता है। किन्तु कुछ यंत्रों में मुख्य स्केल के साथ-साथ वर्नियर स्केल भी होता है, जैसे वर्नियर कैलिपर्स और स्क्रू गेज। ऐसी स्थिति में,
सियादतपुर-अगौनी-१ गाँव, परबत्ता (खगड़िया)
सियादतपुर-अगौनी-१ परबत्ता, खगड़िया, बिहार स्थित एक गाँव है।
अग्नि वर्षा (2002 फ़िल्म)
अग्नि वर्षा 2002 में बनी हिन्दी भाषा की फिल्म है।
हयातनगर एटवा, चंदौसी (मुरादाबाद)
भारत की जनगणना अनुसार यह गाँव, तहसील चंदौसी, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00722
श्रेयस अय्यर
श्रेयस संतोष अय्यर (जन्म; ०६ दिसम्बर १९९४ ) एक क्रिकेट खिलाड़ी है जो दिल्ली की क्रिकेट टीम के लिए खेलते है और भारतीय राष्ट्रीय क्रिकेट टीम के लिए एक दिवसीय अंतरराष्ट्रीय क्रिकेट और ट्वेन्टी-२० अंतरराष्ट्रीय क्रिकेट खेलते है। ये एक दाएं हाथ के बल्लेबाज और दाएं हाथ के एक वैकल्पिक ऑफ ब्रेक गेंदबाज हैं। ये २०१४ के आईसीसी अंडर -१९ क्रिकेट विश्व कप में भारत की अंडर -१९ क्रिकेट टीम के लिए खेले थे। जबकि उन्होंने २०१४ सीज़न के दौरान इंग्लैंड में ट्रेंट ब्रिज क्रिकेट टीम का भी प्रतिनिधित्व किया। इसके अलावा ये इंडियन प्रीमियर लीग में दिल्ली डेयरडेविल्स के लिए भी खेलते हैं।जिस टीम के कप्तान भी है ये भूमिहार जाती से सम्बंध रखते हैं
व्यक्तिगत जीवन
श्रेयश अय्यर जिनका जन्म ०६ दिसम्बर १९९४ को भारतीय राज्य महाराष्ट्र की राजधानी मुम्बई में हुआ था। जबकि जब ये मात्र १२ के थे तब पूर्व क्रिकेट खिलाड़ी प्रवीण आमरे के सम्पर्क में आये थे। प्रवीण आमरे जो अय्यर के कोच है। आमरे ने अय्यर को क्रिकेट खेलना सिखाया। जब ये पढ़ाई करते थे तो इनके साथी खिलाड़ी इनकी तुलना वीरेंद्र सहवाग से करते थे। इन्होंने अपनी स्नातकीय शिक्षा पोडार कॉलेज से की थी जिसमें इन्होंने कई क्रिकेट ट्रॉफियां भी जीताने में अहम भूमिका निभाई थी।
इनके क्रिकेट जीवन पर एक शॉर्ट फिल्म डॉक्यूमेंट्री भी बनाई गयी जिसका शीर्षक श्रेयस अय्यर डॉक्यूमेंट्री - ए फादर्स ड्रीम है। इसका निर्देशन क्रिकेट लेखक आयुष पुथरा ने किया है।
घरेलू कैरियर
श्रेयस अय्यर ने २०१४ में यूनाइटेड किंगडम का दौरा किया था तब इन्होंने ट्रेंट ब्रिज की क्रिकेट टीम का प्रतिनिधित्व किया था उस दौरान इन्होंने ९९ की औसत से २९७ रन बनाए थे उसमें इनका सर्वाधिक स्कोर १७१ रहा था जो कि एक रिकॉर्ड था।
श्रेयस अय्यर ने नवम्बर २०१४ में अपने लिस्ट ए क्रिकेट कैरियर की शुरुआत मुम्बई के लिए खेलते हुई २०१४-१५ विजय हजारे ट्रॉफी में की थी और उस ट्रॉफी में इन्होंने ५४.६० की बल्लेबाजी औसत से २७३ रन बनाये थे। जबकि दिसम्बर २०१४ में इन्होंने अपने प्रथम श्रेणी क्रिकेट कैरियर की भी शुरुआत कर दी और उन्होंने अपना पहला मैच २०१४-१५ रणजी ट्रॉफी में खेलने को मिला। उस ट्रॉफी में इन्होंने ५०.५६ की बल्लेबाजी औसत से ८०९ रन बनाए थे जिसमें २ शतक और ६ अर्धशतक शामिल थे और ये ७वें स्थान पर रहे थे जिन्होंने २०१४-१५ की रणजी ट्रॉफी में सबसे ज्यादा रन बनाए थे।
इसके अलावा श्रेयस अय्यर इंडियन प्रीमियर लीग में भी खेलते है। ये इंडियन प्रीमियर लीग में २०१५ से 2021 तक दिल्ली डेयरडेविल्स की फ्रेंचाइजी के लिए खेलते थे। 2022 से कोलकाता नाइटराइडर्स के साथ है । जिन्होंने २०१५ इंडियन प्रीमियर लीग में ३३.७६ की बल्लेबाजी औसत से कुल १४ मैचों में ४३९ रन बनाए थे। वर्ष 2016 में श्रेयस अय्ययर को क्रिकेटर ऑफ द ईयर नामक पुरस्कार सेेे सम्मानित किया गया था ।
अंतरराष्ट्रीय कैरियर
श्रेयस अय्यर ने अपने अंतरराष्ट्रीय क्रिकेट कैरियर की शुरुआत ०१ नवम्बर २०१७ को न्यूज़ीलैंड क्रिकेट टीम के खिलाफ फिरोज शाह कोटला ग्राउंड, दिल्ली में की थी हालाँकि उस मैच में इन्हें बल्लेबाजी करने का मौका नहीं मिला था। इसके बाद अय्यर को राजकोट के मैच में खेलने का मौका मिला और २१ गेंदों पर २३ रनों की पारी खेली थी। फिर बाद में अय्यर को सीरीज के अंतिम मैच में भी जो विशाखापत्तनम में खेला गया था उसमें मौका मिला लेकिन वर्षा के कारण वो मैच मात्र ८-८ ओवर का था जिसमें अय्यर ने ६ गेंदों पर ६ रन बनाए थे।
इसके बाद श्रेयस अय्यर ने अपने एक दिवसीय अंतरराष्ट्रीय क्रिकेट की शुरुआत श्रीलंका के खिलाफ ३ वनडे मैचों की सीरीज के दौरान १० दिसम्बर २०१७ को धर्मशाला, हिमाचल प्रदेश में श्रीलंकाई टीम के खिलाफ की थी लेकिन पहले एक दिवसीय मैच में ये विफल रहे थे और महज ९ रन ही बना पाए थे नुवान प्रदीप की गेंद पर बोल्ड आउट हुए थे। लेकिन श्रृंखला के दूसरे मुकाबले (मोहाली के पीसीए स्टेडियम) में इन्होंने अपने हुनर को दिखाया और रोहित शर्मा का साथ देते हुए शानदार बल्लेबाजी की थी और ८८ रनों की पारी खेली। उस मैच में रोहित शर्मा ने अपने एक दिवसीय क्रिकेट कैरियर का तीसरा दोहरा शतक लगाया था।
श्रेयस अय्यर ने अपना टेस्ट डेब्यू न्यूजीलैंड के खिलाफ 2021 में कानपुर में किया था | इस मैच में श्रेयस अय्यर ने अपनी पहली ही पारी में ही शतक जड़ दिया था जिसके के साथ वे डेब्यू टेस्ट में शतक लगाने वाले 16वें भारतीय बन गए थे | इसी के साथ वे डेब्यू टेस्ट की दो पारियों में शतक और फिफ्टी लगाने वाले पहले भारतीय क्रिकेटर भी बन गए है |
इंडियन प्रीमियर लीग
श्रेयस अय्यर जिन्हें २०१८ इंडियन प्रीमियर लीग में गौतम गंभीर द्वारा कप्तानी छोड़े जाने के बाद दिल्ली डेयरडेविल्स की टीम के कप्तान बना दिया और उन्होंने पहले ही कप्तानी वाली मैच में अच्छी बल्लेबाजी करते हुए ९३ नाबाद रन बना दिए है। ये २०१५ से ही आईपीएल में दिल्ली डेयरडेविल्स के लिए खेलते आ रहे है। 2022 में इन्हे 12.25 करोड में केकेआर द्वारा खरीदे गये यह इस सीजन के दुसरे सबसे महगे खिलाडी है। इसके बाद KKR ने उन्हें आईपीएल सीजन 2022 के लिए कप्तान भी बनाया है |
पेगडपल्लि, जैपूर मण्डल
पेगडपल्लि, जैपूर मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
पीटर यूनुगसबैंड
पीटर यूनुगसबैंड (जन्म 17 फरवरी 1990) न्यूजीलैंड के एक क्रिकेटर हैं। उन्होंने वेलिंगटन के लिए अपनी लिस्ट ए की शुरुआत 21 जनवरी 2015 को फोर्ड ट्रॉफी में की। उन्होंने वेलिंग्टन के लिए अपना ट्वेंटी 20 डेब्यू 30 दिसंबर 2016 को 2016-17 के सुपर स्मैश में किया। उन्होंने वेलिंगटन के लिए 2016-17 में प्लंकेट शील्ड सीजन में प्रथम श्रेणी में पदार्पण किया।
युनुसगसबैंड ने 2005 से 2007 तक नेल्सन कॉलेज में शिक्षा प्राप्त की थी।
रॅपन्ज़ेल
"रॅपन्ज़ेल " एक जर्मन परि-कथा है जिसे ब्रदर्स ग्रिम ने अपने कथा-संग्रह में संग्रहित किया था और जो 1812 में पहली बार चिल्ड्रन्स एंड हाउसहोल्ड टेल्स के भाग के रूप में प्रकाशित हुई थी। ग्रिम ब्रदर्स की कहानी मूल रूप से 1698 में प्रकाशित चार्लट-रोज़ डे कॉमॉन्ट डे ला फ़ोर्स द्वारा लिखित परि कथा पर्सीनेट का रूपांतरण है। इसके कथानक और पैरोडियों का उपयोग विभिन्न मीडिया में हुआ है तथा इसकी सुविख्यात पंक्ति ("रॅपन्ज़ेल, रॅपन्ज़ेल, लेट डाउन योर हेयर") लोकप्रिय संस्कृति का मुहावरा है।
यह आर्ने-थॉम्पसन टाइप 310, द मेडन इन द टॉवर (मीनार में कन्या) है। एंड्रयू लैंग ने इसे द रेड फ़ेयरी बुक में शामिल किया। कहानी के अन्य पाठांतर रूथ मैनिंग-सैंडर्स की अ बुक ऑफ़ विचस और पॉल ओ. ज़ेलिन्स्की की 1998 काल्डेकॉट पदक विजेता चित्र पुस्तिका, रॅपन्ज़ेल में भी प्रकाशित हुई हैं।
कथासार
एक निःसंतान दंपति जो बच्चा चाहते थे, दीवारों से घिरे एक ऐसे बग़ीचे के बग़ल में रहते थे, जो एक जादूगरनी का था। पत्नी ने, अपनी बहुप्रतीक्षित गर्भावस्था के परिणामस्वरूप, बग़ीचे में उगने वाले एक रॅपन्ज़ेल के पौधे को (या कुछ रूपांतरणों में, एक विशेष मूली या सलाद का पत्ता) देखा और उसे खाने के लिए अत्यधिक लालायित हो गई। लगातार दो रात, अपनी पत्नी की ख्वाहिश को पूरा करने के इरादे से पति दीवार फ़ांद कर बाग़ में घुसा और उसे चुपके से ले आया, लेकिन तीसरी रात जब वह घर लौटने के लिए दीवार पर चढ़ रहा था, तो "डेम गोथेल" नामक उस जादूगरनी ने उसे जा दबोचा और उस पर चोरी का आरोप लगाया. उसने दया की भीख मांगी, वह बुढ़िया मान गई, लेकिन इस शर्त पर कि वह पेट में पल रहे बच्चे को जन्म के बाद उसे सौंप देगा। लाचार पति सहमत हो गया। जब बेटी पैदा हुई, तो जादूगरनी उसे ले गई और उसका नाम रॅपन्ज़ेल रखते हुए अभिभावक के रूप में पालन-पोषण किया। जब रॅपन्ज़ेल की उम्र बारह साल की थी, जादूगरनी ने उसे सबकी नज़रों से दूर जंगल के बीच एक ऐसी मीनार में बंद कर दिया, जिस पर चढ़ने के लिए न तो सीढ़ियां थीं और ना ही अंदर घुसने के लिए कोई दरवाज़ा, उसमें था तो सिर्फ़ एक कमरा और एक खिड़की. जब जादूगरनी रॅपन्ज़ेल से मिलने जाती थी, तो वह मीनार के नीचे खड़ी हो जाती थी और उसे यह कह कर बुलाती थी:
इन शब्दों को सुनने पर, रॅपन्ज़ेल खिड़की की बगल में टंगी एक खूंटी से अपने लंबे, सुनहरे बाल लपेट कर उन्हें जादूगरनी के पास नीचे लटका देती थी, जो उन बालों के सहारे चढ़ कर रॅपन्ज़ेल के पास मीनार के कमरे में पहुंच जाती थी। कहानी के एक पाठांतर में जादूगरनी के पास हवा में उड़ने की शक्ति थी और युवती अपने बालों की लंबाई से अनजान थी।
एक दिन, घोड़े पर सवार एक राजकुमार जंगल से गुज़र रहा था और उसने मीनार में गाती हुई रॅपन्ज़ेल को सुना. उसकी अलौकिक आवाज़ से सम्मोहित होकर, वह युवती की तलाश में निकला और मीनार को पाया, लेकिन वह उसमें प्रवेश करने में असमर्थ था। बाद में वह अक्सर वहां आने लगा, उसका मधुर गायन सुनने लगा और एक दिन उसने डेम गोथेल को वहां पर देखा और इस प्रकार रॅपन्ज़ेल तक पहुंच हासिल करने का तरीक़ा जान गया। जब डेम गोथेल चली गई, तो उसने रॅपन्ज़ेल से अपने बाल नीचे लटकाने का अनुरोध किया। जब उसने ऐसा किया, तो वह चढ़ कर ऊपर पहुंच गया, उससे परिचय बढ़ाया और अंत में उसके सामने विवाह का प्रस्ताव रखा। रॅपन्ज़ेल इस पर सहमत हो गई।
दोनों ने साथ मिल कर भागने की योजना बनाई, जिसके अनुसार वह हर रात उससे मिलेगा (और इस प्रकार जादूगरनी की नज़रों से बच जाएगा, जो दिन में उससे मुलाक़ात करती थी) और उसके लिए रेशम ले आएगा, जिनसे रॅपन्ज़ेल धीरे-धीरे सीढ़ी बुनेगी. इससे पहले कि योजना सफल हो, रॅपन्ज़ेल की मूर्खता से राजकुमार पकड़ा गया। ग्रिम्स फ़ेयरी टेल्स के प्रथम संस्करण में, रॅपन्ज़ेल मासूमियत से कहती है कि उसके वस्त्र उसके पेट के चारों ओर तंग होने लगे हैं[[, परवर्ती संस्करणों में, विस्मृति के एक क्षण में वह जादूगरनी से पूछती है कि वह राजकुमार को जितनी आसानी से ऊपर खींच पाती है, उतनी आसानी से जादूगरनी को क्यों नहीं खींच पाती है।  [6]   [6] ]] क्रोध में, डेम गोथेल रॅपन्ज़ेल के बालों की लटें काट डालती है और उसे बाहर घने जंगल में स्वयं अपनी रक्षा करने के लिए भेज देती है। जब उस रात राजकुमार वहां पहुंच कर उसे पुकारता है, तो जादूगरनी उसे ऊपर चढ़ाने के लिए कटी हुई चोटी को नीचे लटका देती है। रॅपन्ज़ेल की जगह जादूगरनी को अपने सामने पाकर राजकुमार भयभीत हो जाता है। जब वह गुस्से में उससे कहती है कि वह फिर कभी रॅपन्ज़ेल से नहीं मिल पाएगा, वह मीनार से कूद पड़ता है और नीचे बिछे कांटों से अंधा हो जाता है। एक और संस्करण में, जादूगरनी उसे धक्का देती है और वह कांटों पर जाकर गिरता है, जिससे वह अंधा हो जाता है।
महीनों वह देश की बंजर भूमि में भटकता फिरता है। एक दिन, जब रॅपन्ज़ेल पानी भरते हुए गाना गाती है, तो राजकुमार रॅपन्ज़ेल की आवाज़ को दुबारा सुनता है और उन दोनों का मिलन हो जाता है। जब वे एक दूसरे की बाहों में लिपटते हैं, तो रॅपन्ज़ेल के आंसुओं से राजकुमार की दृष्टि उसे वापस मिल जाती है। एक और पाठांतर में, यह कहा जाता है कि रॅपन्ज़ेल ने अंततः दो बच्चों को जन्म दिया (कुछ रूपांतरणों में, एक बेटी और एक बेटा)। राजकुमार उसे अपने राज्य ले जाता है, जहां वे खुशी से जीवन बिताते हैं। कहानी के एक अन्य रूपांतरण में, समापन में बताया जाता है कि मीनार से राजकुमार के कूदने के बाद जादूगरनी रॅपन्ज़ेल की चोटी खोलती है, लेकिन वह उसके हाथों से फिसल कर मीनार के नीचे गिर जाती है। इससे जादूगरनी मीनार में ही फंस कर रह जाती है।
मूल कहानी ई.पू.1000 के आस-पास फ़िरदौसी द्वारा लिखित शाहनामा नामक प्राचीन ईरानी पुस्तक में रुदाबा से आई है। परियों की कहानी के कुछ तत्व मूलतः सेंट बारबरा की किंवदंतियों से उद्भूत हैं, जिसे उसके पिता ने मीनार में बंद कर दिया था।
टीका
डायन को "मदर गोथेल" कहा गया है, जो जर्मन भाषा में गॉडमदर के लिए एक आम शब्द है। उसका चित्रण अत्यधिक संरक्षी माता-पिता के रूप में किया गया है और इस बारे में कि वह कितनी बुरी थी पर अक्सर विवेचनाएं अलग रही हैं।
लोककथाओं पर आधारित विश्वास अक्सर कुछ विशेष खाने की इच्छा रखने वाली गर्भवती महिला को उसे न देना काफी खतरनाक मानते हैं। परिवार के सदस्य उनकी ऐसी लालसा को पूरा करने के लिए किसी भी हद तक चले जाते हैं। सलाद और उस जैसी सब्ज़ियों को खाने की इच्छा उसके लिए विटामिनों की ज़रूरत को इंगित कर सकते हैं।
ग्रिम के रॅपन्ज़ेल पर एक और प्रभाव था पेट्रोसिनेला या पार्स्ले, जो है जियामबत्तिस्ता बेसिल द्वारा लिखित 1634 के परि कथा संग्रह लो कुंटो डे ली कुंटी (कहानियों की कहानी) या "पेंटामेरोन". इसमें एक ऐसी ही गर्भवती महिला एक नरभक्षक दैत्य के बगीचे से कुछ अजमोद खाने की इच्छा जताती है, पकड़ी जाती है और नरभक्षक दैत्य को अपना बच्चा देने का वादा करती है। मीनार में राजकुमार और युवती के मिलन को बहुत ही अश्लील भाषा में वर्णित किया गया है।
लगभग आधी सदी के बाद, मैडमोज़ेल डी ला फ़ोर्स द्वारा इसी तरह की कहानी "पर्सिनेट" प्रकाशित की गई। जिस तरह रॅपन्ज़ेल ग्रिम ब्रदर्स के पहले संस्करण में होती है, पर्सिनेट भी राजकुमार से मुलाक़ातों के दौरान गर्भवती हो जाती है।
रूपांतर
इटालो काल्विनो ने अपने इटालियन फ़ोकटेल्स (इतालवी लोककथाएं) में इसी प्रकार मीनार में क़ैद राजकुमारी की कहानी शामिल की "द कैनरी प्रिंस", हालांकि उसकी क़ैद सौतली मां की ईर्ष्या के कारण है।
इस तरह की एक और इतालवी कथा स्नो-व्हाइट-फ़ायर-रेड और ग्रीक कहानी एन्थाउसा, क्ज़ैन्थाउसास क्राइसोमलाउज़ा नायक के दृष्टिकोण से कहानी सुनाते हैं; नायक और नायिका नरभक्षक दैत्य से बच कर भाग जाते हैं, लेकिन बाद में उन्हें उसके शाप का सामना करना पड़ता है।
लोकप्रिय संस्कृति में सन्दर्भ
1961 में, सीज़न 1, प्रकरण 1, द रॉकी एंड बुलविंकल शो ने अपने "फ़्रैक्चर्ड फ़ेयरी टेल्स" खंडों की शुरूआत रॅपन्ज़ेल के क़िस्से से की। एडवर्ड एवरेट हॉर्टन द्वारा कथावाचन किए गए इस प्रकरण में शामिल दृष्टि परिहास में राजकुमार कांटों पर गिर कर नहीं बल्कि डायन द्वारा उसकी आंखों पर टोपी खींच कर "अंधा" बनाया जाता है।
1968 में डॉक्टर हू के प्रकरण में, "द माइंड रॉबर, द मास्टर ऑफ़ द लैंड ऑफ़ फ़िक्शन राजकुमारी रॅपन्ज़ेल के बारे में लिखता है और बाद में उसे साकार करता है, जो किरदार क्रिस्टीन पाइरी ने निभाया था।
एयरप्लेन! फ़िल्म में कप्तान रेक्स क्रेमर कहता है "हम मीनार पर पहुंच रहे हैं।" जॉनी जवाब देता है, "टॉवर? टॉवर? रॅपन्ज़ेल! रॅपन्ज़ेल!"
जर्मन बैंड मेगाहर्ज़ के 1998 एल्बम कोफ़शस के गीत रॅपन्ज़ेल में इस कहानी का हवाला दिया गया है।
श्रेक फ़िल्म श्रृंखला में रॅपन्ज़ेल एक सहायक पात्र है। उसे श्रेक द थर्ड में एक खलनायिका के रूप में चित्रित किया गया है। उसे स्वर दिया माया रूडोल्फ़ ने.
म्यूज़िकल इनटू द वुड्स में रॅपन्ज़ेल बेकर की बहन है।
बैंड पैशन पिट ने अपने गीत कडल फ़डल में उसके किरदार का हवाला दिया है।
रॅपन्ज़ेल एक किरदार है वर्टिगो शीर्षक फ़ेबल्स (काल्पनिक कथा) में, जिसके बाल लगातार बढ़ते रहते है, जिसकी वजह से वह दिन में तीन बार उसे काटने के लिए मजबूर हो जाती है।
2005 की फ़िल्म द ब्रदर्स ग्रिम में भी एक चुड़ैल रानी के रूप में उसका एक अप्रत्यक्ष संदर्भ है जो अभी भी अपनी दुष्टता से गांव को बंधक बना कर रखी हुई है।
2009 में मॉन्स्टर बाल टूर के दौरान, लेडी गागा ने अपने गीत "पापाराज़ी" के प्रदर्शन के समय रॅपन्ज़ेल की वेश-भूषा धारण की।
"द टेंथ किंगडम" में वर्जीनिया के बालों को जिप्सियों द्वारा शाप दिया जाता है और उसकी बढ़ना रुकता नहीं, जो निश्चित रूप से लोकप्रिय प्रचलित कहानी "रापन्ज़ेल" से मिलता-जुलता है।
साइनाइड एंड हैप्पीनेस में, हाल ही में एनिमेटेड लघु-चित्र "रेपलसेल" मूल कहानी मूल की नक़ल है।
ब्लूम्सबरी पब्लिशिंग द्वारा 2008 में प्रकाशित रापन्ज़ेल्स रिवेंज मोटे तौर पर मूल कहानी से रूपांतरित है और इसमें रापन्ज़ेल मदर गोथेल की उत्तराधिकारी के रूप में परवरिश को ठुकराने के बाद, अपनी लंबी चोटी को अस्त्र के रूप में इस्तेमाल करते हुए अपनी असली मां को बचाने जाती है। इसमें जैक एंड द बीनस्टॉक सहित अन्य परि कथाओं से लघु दृश्य शामिल थे।
फ़िल्म रूपांतर
डिज़्नी ने टैन्गल्ड नाम से 2010 का रूपांतरण निर्मित किया, जिसका मूल शीर्षक था रॅपन्ज़ेल.
बार्बी ऐज़ रॅपन्ज़ेल शीर्षक से बार्बी के किरदार सहित एक रूपांतरण 2002 में प्रदर्शित किया गया था।
रॉयल बैले सहित सिस्टर्स ग्रिम लि. की निर्मिति, "रॅपन्ज़ेल द डान्स फ़िल्म" का प्रदर्शन 2013 में होगा।
किडूंस (KIDOONS) नेटवर्क ने रॅपन्ज़ेल का एक ऑनलाइन रूपांतरण जारी किया। रॅपन्ज़ेल EnTechneVision का एक ट्रेडमार्क है।
"रॅपन्ज़ेल" क्या है?
यह निश्चय करना मुश्किल है कि शब्द रॅपन्ज़ेल से ब्रदर्स ग्रिम का तात्पर्य पौधे की किस प्रजाति से था, लेकिन निम्नलिखित, उनके अपने शब्दकोश में सूचीबद्ध, उम्मीदवार हैं।
सन्दर्भ
==Rapunzel a fairy tale story in hindi ==
खतना
खतने को लेकर विवाद है। खतने के समर्थन में दिये जाने वाले तर्कों में ये तर्क शामिल हैं कि ये महत्वपूर्ण स्वास्थ्य लाभ देता है, जो खतरों से अधिक महत्वपूर्ण है, यौन-क्रियाओं पर इसके कोई बड़े प्रभाव नहीं होते, किसी अनुभवी चिकित्सक द्वारा किये जाने पर इसमें जटिलता की दर कम होती है और इसे नवजात काल में सर्वश्रेष्ठ रूप से किया जाता है। खतने के विरोध में उठने वाले तर्कों में ये तर्क शामिल हैं कि ये पुरूषों के जननांग संबंधी कार्यों और यौन आनंद पर बुरा प्रभाव डालता है, इसे चिकित्सीय मिथकों के आधार पर तर्कसंगत ठहराया गया है, यह अत्यधिक दर्दनाक है और यह मानवाधिकारों का उल्लंघन है हर्षित खान भरगवा रिस्ट्रा।
इतिहास
यह विविध रूप में प्रस्तावित किया गया है कि खतने की शुरुआत एक धार्मिक रिवाज, उपजाऊपन को सुनिश्चित करने हेतु एक भेंट, एक जनजातीय प्रतीक, स्वीकृति की एक रस्म, मर्दानगी पर ज़ोर देने के एक प्रयास, शत्रुओं और गुलामों को प्रताड़ित करने के माध्यम अथवा एक स्वास्थ्य उपाय के रूप में हुई। डार्बी (Darby) इन सिद्धांतों का वर्णन “टकरावपूर्ण (conflicting)" के रूप में करते हैं और कहते हैं कि "विभिन्न सिद्धांतों के प्रतिपादकों के बीच केवल एक बिंदु पर सहमति है कि अच्छे स्वास्थ्य को प्रोत्साहित करने से इसका कोई संबंध नहीं था।" इमरमैन व अन्य (Immerman et al.) कहते हैं कि खतने के कारण तरुण पुरूषों में यौनेच्छा कम हो जाती है और उनका अनुमान है कि यह खतने की प्रथा का पालन करने वाली जनजातियों के लिये एक प्रतिस्पर्धात्मक लाभ था, जिसके इसका विस्तार हुआ। विल्सन (Wilson) का मानना है कि खतना एक समूह के प्रति व्यक्ति की प्रतिबद्धता के संकेत का प्रतिनिधित्व करता है और यह विवाहेतर यौन-संबंधों की घटनाओं को कम करके विकासपरक उद्देश्य की पूर्ति कर सकता है।
खतने से संबंधित सर्वाधिक प्राचीन दस्तावेजी प्रमाण प्राचीन मिस्र से मिलता है। सामी (semitic) लोगों में खतना आमतौर पर प्रचलित था, हालांकि यह सर्वव्यापी नहीं था। हालांकि सिकंदर महान की विजय के बाद, खतने के प्रति ग्रीक लोगों की अरुचि (वे पुरुष को केवल तभी पूर्णतः “नग्न” मानते थे, जब उसकी खलड़ी को निकाल दिया गया हो) के चलते इसका पालन करने वाले लोगों में से अनेकों के बीच इसकी घटनाओं में एक कमी आई।
उप-विषुवतीय अफ्रीका में अनेक नस्लीय समूह में खतने की जड़ें प्राचीन काल से मौजूद हैं और योद्धा अवस्था या वयस्कता में प्रवेश के संकेत के रूप में अभी भी इसका प्रयोग किशोरों पर किया जाता है।
अंग्रेज़ी-भाषी विश्व में गैर-धार्मिक खतना
शिशुओं का खतना संयुक्त राज्य अमरीका, ऑस्ट्रेलिया और कनाडा, दक्षिण अफ्रीका, न्यूज़ीलैण्ड के अंग्रेज़ी-भाषी क्षेत्रों और कम व्यापक रूप से यूनाइटेड किंगडम में अपनाया गया था। इस बात की व्याख्या करने वाले अनेक अनुमान हैं कि सन 1900 के आसपास संयुक्त राज्य अमरीका में शिशुओं के खतने को क्यों स्वीकार किया गया। बीमारियों के जीवाणु सिद्धांत ने मानव शरीर का चित्रण अनेक खतरनाक जीवाणुओं के लिये वाहन के रूप में किया, जिससे लोग “जीवाणुओं के प्रति भयभीत (germ phobic)” और धूल-मिट्टी तथा शरीर से निकलने वाले पदार्थों के प्रति आशंकित हो गये। शिश्न से जुड़े कार्यों के कारण इसे “मलिन” माना जाने लगा और इसी प्रस्तावना के आधार पर खतना करने को एक ऐसी निरोधक चिकित्सा के रूप में देखा गया, जिसे वैश्विक स्तर पर अपनाया जाना चाहिये था। उस समय इसका पालन करने वाले अनेक लोगों की दृष्टि में, खतना हस्त-मैथुन का उपचार करने व इसे रोकने की एक विधि थी। एग्लेटन (Aggleton) ने लिखा कि जॉन हार्वे केलॉग (John Harvey Kellogg) ने पुरूषों के खतने को इसी रूप में देखा और साथ ही “बिना किसी संकोच के एक दण्डात्मक पद्धति का समर्थन किया।" यह भी कहा गया कि खतना सिफिलिस (syphilis), फिमॉसिस (phimosis), पैराफिमॉसिस (paraphimosis), बैलानाइटिस (balanitis) और "अत्यधिक वेनेरी (excessive venery)" (जिसे लकवे का एक कारण माना जाता था) के खिलाफ सुरक्षा प्रदान करता है। गोलाहेर (Gollaher) का कथन है कि उन्नीसवीं सदी के अंतिम दौर में खतने का समर्थन करने वाले चिकित्सक जनता के संदेहवाद की उम्मीद रखते थे और उन्होंने इनसे उबरने के लिये उनके तर्कों को परिष्कृत किया।
1949 में, यूनाइटेड किंगडम की नवगठित नैशनल हेल्थ सर्विसेज़ (National Health Service) ने इसके द्वारा दी जाने वाली सेवाओं की सूची में से शिशु खतने को हटा दिया और इसके बाद से ही खतने का खर्च अपनी जेब से किया जाने वाला खर्च बन गया है। डब्ल्यूएचओ (WHO) के आकलनों के अनुसार उन पुरूषों (15 वर्ष या उससे अधिक आयु वाले), जो यहूदी या मुसलमान नहीं है, में यूके (UK) में खतने का सकल प्रचार 6% है। जब “अश्वेत कैरीबियाई, अफ्रीकी, भारतीय और पाकिस्तानी समूहों (नैटसेल (Natsal) नस्लीय अल्पसंख्यक प्रचार) पर लक्ष्यित सर्वेक्षण से प्राप्त डेटा को मुख्य [नैटसेल II (Natsal II)] सर्वेक्षण डेटा के साथ संयोजित किया गया”, तो यह पता चला कि यूके (UK) में खतने का प्रचलन आयु-आधारित है, जिसके अंतर्गत 16-19 आयु-वर्ग के 11.7% और 40-44 आयु-वर्ग के 19.6% लोगों का खतना किया गया है। इसमें एक स्पष्ट नस्लीय विभाजन है: "अश्वेत कैरिबियाई लोगों के अपवाद के अलावा, सभी नस्लीय अल्पसंख्यक पृष्ठभूमियों वाले पुरूषों का खतना किये जाने की संभावना उन लोगों से बहुत अधिक [(3.02 गुना)] थी, जिन्होंने स्वयं को श्वेत नस्ल का बताया था”. ये विशिष्ट निष्कर्ष “इस बात की पुष्टि करते हैं, कि पुरूषों के खतने का प्रचलन ब्रिटिश पुरूषों की बीच घट रहा है। ऐसा ब्रिटिश जनसंख्या में उन लोगों की संख्या में वृद्धि के बावजूद है, जो स्वयं को गैर-श्वेत नस्ल का मानते हैं”; वस्तुतः, इंग्लैंड और वेल्स में खतना किये जाने वाले नवजात शिशुओं की संख्या एक प्रतिशत से भी नीचे गिर गई है।
1970 के दशक के बाद से ऑस्ट्रेलिया में खतने की दर में तीक्ष्ण गिरावट आई है, जिसके परिणामस्वरूप इसके प्रचलन में एक आयु-आधारित गिरावट भी हुई है और 2000-01 में हुए एक सर्वेक्षण में यह पता चला कि 16-19 आयु-वर्ग के 32% लोगों, 20-29 आयु-वर्ग के 50% लोगों और 30-39 आयु-वर्ग के 64% लोगों का खतना हुआ है। SANT कनाडा में, ऑन्टैरियो स्वास्थ्य सेवाओं ने 1994 में खतने को अपनी सूची से हटा दिया।
संस्कृति व धर्म
कुछ संस्कृतियों में पुरूषों का खतना पारगमन की रस्म के एक भाग के रूप में जन्म के कुछ ही समय बाद, बचपन में, या किशोरावस्था के आस-पास किया जाना अनिवार्य होता है। आमतौर पर यहूदी और इस्लामिक अनुयायियों में खतने का प्रचलन है।
यहूदी कानून के अनुसार खतना एक मित्ज़्वा असेह (mitzva aseh) (कोई कार्य करने का "सकारात्मक आदेश") है और यह यहूदी के रूप में जन्म लेने वाले पुरूषों और यहूदी धर्म में धर्मांतरित होने वाले उन पुरूषों के लिये अनिवार्य है, जिनका खतना न हुआ हो.  इसे केवल तभी टालने योग्य या निराकरणीय होता है, जब इससे बच्चे के जीवन या स्वास्थ्य पर कोई खतरा हो।   सामान्यतः यह कार्य एक मोहेल (mohel) द्वारा जन्म के आठवें दिन ब्रित मिलाह (Brit milah) (या बोलचाल की सरल भाषा में ब्रिस मिलाह (Bris milah)) नामक एक आयोजन में किया जाता है, जिसका हिब्रू अर्थ “खतने का रिवाज़” है।  इसे कुछ रूढ़िवादी संप्रदायों में इतना अधिक महत्वपूर्ण माना जाता है कि यदि किसी ऐसे यहूदी पुरूष की मृत्यु हो जाए, जिसका खतना न हुआ हो, तो कभी-कभी उसे दफनाने से पहले उसका खतना किया जाता है।   हालांकि, उन्नीसवीं सदी के सुधारवादी नेताओं ने इसका वर्णन “बर्बर” के रूप में किया है, लेकिन फिर भी खतने की प्रथा “एक केंद्रीय रस्म” बनी हुई है और 1984 से यूनियन फॉर रिफॉर्म ज्यूडाइज़्म (Union for Reform Judaism) ने अपने “बेरित मिला प्रोग्राम (Berit Mila Program)” के अंतर्गत 300 से अधिक  मोहेल पेशेवरों को प्रशिक्षित व प्रमाणित किया है।  मानववादी यहूदी धर्म का तर्क है कि “यहूदी पहचान के लिये खतना आवश्यक नहीं है"
इस्लाम में, कुछ हदीस  में खतने का उल्लेख हुआ है (इसका उल्लेख खितान के रूप में किया गया है), लेकिन कुरान में नहीं। कुछ फ़िक़ विद्वानों का कथन है कि खतना अनुशंसित है (सुन्नाह); अन्य कहते हैं कि यह अनिवार्य है। कुछ लोग हदीथ को उद्धृत करके यह तर्क देते हैं कि खतने की आवश्यकता अब्राहम को दिये गये वचन पर आधारित है। पुरूषों के लिये खतना का प्रचार करते समय, इस्लामिक विद्वानों ने इस बात का उल्लेख किया है कि इस्लाम में धर्मांतरित होने के लिये इसकी आवश्यकता नहीं है।
कैथलिक चर्च ने खतने की प्रथा को एक घातक पाप कहकर इसकी निंदा की और 1442 में एक्युमेनिकल काउंसिल ऑफ बैसेल-फ्लोरेंस (Ecumenical Council of Basel-Florence) में इसके विरोध का आदेश दिया।
खतने की प्रथा कॉप्टिक, इथियोपियाई और एरिट्रियाई रूढ़िवादी चर्चों में और कुछ अफ्रीकी चर्चों में भी, प्रचलित है। कुछ दक्षिण अफ्रीकी चर्च खतने को एक गैर-ईसाई रस्म मानकर इसका विरोध करते हैं, जबकि अन्य, केन्या के नोमिया चर्च सहित, की सदस्यता के लिये खतना आवश्यक होता है। कुछ अन्य चर्च ईसा के खतने का उत्सव मनाते हैं। ईसाइयों का बड़ा बहुमत एक धार्मिक आवश्यकता के रूप में खतने का पालन नहीं करता.
दक्षिण कोरिया में खतने का एक बड़ा कारण कोरियाई युद्ध के बाद अमरीका का सांस्कृतिक और सैन्य प्रभाव है। पश्चिमी अफ्रीका में पारगमन के एक रिवाज के रूप में या किसी अन्य कारण से नवजात शिशुओं के खतने का कबीलाई प्रभाव भूतकाल में रहा होगा; वर्तमान में कुछ गैर-मुस्लिम नाइजेरियाई समाजों में इसका चिकित्सीकरण कर दिया गया है और यह केवल एक सांस्कृतिक मानदण्ड है। कुछ अफ्रीकी, पैसिफिक द्वीपीय तथा आर्नहेम लैण्ड जैसे क्षेत्रों में ऑस्ट्रेलियाई आदिवासी परंपराओं, जहां यह परंपरा इंडिनेशियाई द्वीपसमूह में स्थित सुलावेसी के मकसान व्यापारियों द्वारा शुरू की गई, में खतना दीक्षा-संस्कार का एक भाग है। खतने के कुछ आस्ट्रेलियाई आदिवासी समाजों में प्रचलित आयोजनों को उनके दर्दनाक स्वरूप के लिये जाना जाता है: पश्चिमी रेगिस्तान में रहनेवाले कुछ आदिवासियों में चीरा लगाने (Subincision) की प्रथा का प्रचलन है।
प्रशांत क्षेत्र में, खतना या चीरा फिजी के मेलानेशियाई और वनुआतु लोगों में सर्वव्यापी है, जबकि पेंटेकोस्ट द्वीप पर होने वाली पारंपरिक भूमि-कूद (Land-Diving) में सहभागिता केवल उन लोगों के लिये आरक्षित है, जिनका खतना हो चुका हो। खतना या चीरा समोआ, टॉन्गो, नियू और टिकोपिया के पॉलिनेशायाई द्वीपों में भी आमतौर पर प्रचलित है, जहां इस प्रथा को एक पूर्व-ईसाई/उपनिवेशी प्रथा माना जाता है। समोआ में इसके साथ एक उत्सव भी मनाया जाता है।
कुछ पश्चिम अफ्रीकी समूहों, जैसे डोगॉन और डोवायो में, खतने को पुरूष के “जनाना” पहलू को हटाए जाने का प्रतिक माना जाता है, जिससे लड़के पूर्णतः मर्दाना पुरूषों में रूपांतरित हो जाते हैं। दक्षिणी नाइजेरिया के उर्होबो लोगों में यह एक लड़के के पुरुषत्व में प्रवेश का प्रतीक है। रस्मी अभिव्यक्ति, ऑमो ते ऑशारे (Omo te Oshare) ("यह लड़का अब पुरुष है”), एक आयु-वर्ग से दूसरे में पारगमन की रस्म से मिलकर बनती है। नीलनदीय लोगों, जैसे कलेंजिन और मसाई, के लिये खतना पारगमन का एक संस्कार है, जो अनेक लड़कों द्वारा एकत्रित रूप से कुछ वर्षों में एक बार मनाया जाता है और जिन लड़कों का खतना एक साथ किया गया हो, उन्हें एक एकल आयु-वर्ग के सदस्य माना जाता है।
प्रचलन
जिन पुरुषों का खतना हुआ है, वैश्विक रूप से उनके अनुपात का आकलन में छठे भाग से लेकर एक-तिहाई तक का अंतर है। डब्ल्यूएचओ (WHO) का अनुमान है कि 15 वर्ष और इससे अधिक आयु के 664,500,000 पुरुषों (वैश्विक प्रचलन का 30%) का खतना हो चुका है, जिनमें से लगभग 70% मुसलमान हैं। मुस्लिम विश्व, दक्षिण पूर्व एशिया, अफ्रीका, संयुक्त राज्य अमरीका, फिलीपीन्स, इसरायल और दक्षिण कोरिया में खतने का प्रचलन सबसे ज़्यादा है। यूरोप, लैटिन अमरीका, दक्षिणी अफ्रीका के भागों और अधिकांश एशिया व महासागरीय द्वीपों में यह अपेक्षाकृत दुर्लभ है। मध्य-पूर्व और मध्य एशिया में इसका प्रचलन लगभग सर्वव्यापी है। डब्ल्यूएचओ (WHO) के अनुसार "एशिया में सामान्यतः खतने की बहुत थोड़ी घटनाएं ही गैर-धार्मिक हैं, कोरियाई गणराज्य व फिलीपीन्स इसके अपवाद हैं। डब्लूएचओ (WHO) ने अनुमानित प्रचलन का एक मानचित्र, जिसमें इसका स्तर पूरे यूरोप में सामान्यतः निम्न (< 20%) है, और क्लाव्स व अन्य (Klavs et al.) की रिपोर्ट का निष्कर्ष प्रस्तुत किया है जो "इस धारणा का समर्थन करता है कि यूरोप में खतने का प्रचलन कम है "। लैटिन अमरीका में, इसका प्रचलन सार्वभौमिक रूप से कम है। एकल देशों के अनुमानों में स्पेन, कोलम्बिया और डेनमार्क 2% से कम, फिनलैंड और ब्राज़ील 7%, ताइवान 9%, थाईलैंड 13% और ऑस्ट्रेलिया 58.7% शामिल हैं।
डब्ल्यूएचओ (WHO) का अनुमान है कि संयुक्त राज्य अमरीका और कनाडा में खतने का प्रचलन क्रमशः 75% और 30% है। अफ्रीका में इसके प्रचलन में अंतर है, जिसके अनुसार कुछ दक्षिणी अफ्रीकी देशों में यह 20% से कम है, जबकि पूर्व और पश्चिम अफ्रीका में सर्वव्यापी है।
खतने की आधुनिक पद्धतियां
नवजात शिशुओं के खतने के लिये, आमतौर पर अवरोधक उपकरणों के साथ गॉम्को कीलक (Gomco clamp), प्लास्टिबेल (Plastibell) और मॉगेन कीलक (Mogen clamp) जैसे उपकरणों का प्रयोग किया जाता है।